                                                Zápisnica 

zo zasadnutia  komisie pre ekonomiku, financie a bytovú politiku, konaného dňa 30. 05.2016.

Prítomní členovia komisie:

Bc. Božena Ryšková, Dušan Horváth, Mária Hlbocká, Ing. Viera Krajčovičová
Program:

1. Prerokovanie žiadostí o jednoizbový byt v bytovom dome.

2. Plnenie rozpočtu za obdobie 1. – 5. / 2016

1. Komisia posudzovala doručené žiadosti v súlade so zákonom NR SR  č. 443/2010 Z.z. o dotáciách na rozvoj bývania a o sociálnom bývaní a Včeobecne záväzného nariadenia  obce Bohdanovce nad Trnavou č. 40/2014 o nakladaní s nájomnými bytmi vo vlastníctve obce Bohdanovce  nad Trnavou. Paragraf 22 ods. 3 citovaného zákona hovorí o oprávnených fyzických osobách pre poskytovanie nájomných bytov, ktorými sú: 
a/ osoba žijúca v domácnosti s mesačným príjmom domácnosti najviac vo výške  trojnásobku životného minima / t.j. 594,27 Eur/
b/  osoba žijúca v domácnosti s mesačným príjmom domácnosti najviac vo výške štvornásobku životného minima, ak:

1.  členom tejto domácnosti je osoba s ťažkým zdravotným postihnutím,

2.  ide o domácnosť osamelého rodiča s nezaopatreným dieťaťom,

3.  aspoň jeden z členov tejto domácnosti zabezpečuje zdravotnícku starostlivosť, sociálne a všeobecne prospešné spoločenské služby, vzdelávanie, kultúru alebo ochranu obyvateľov obce,

          c/ osoba, ktorej zanikla ústavná starostlivosť, náhradná osobná staro-
          stlivosť, alebo osobitná starostlivosť poručníka, ak táto nepresiahla 

          vek 30 rokov,
          d/ osoba žijúca v domácnosti, ktorej sa poskytuje bytová náhrada za 

          byt vydaný podľa osobitného predpisu. 

          Aktuálna výška životného minima je 198,09 Eura mesačne. 

          Komisii boli predložené nasledovné  žiadosti: 

· Zuzana Farkašová - jej príjem dosahuje 313,10 Eur mesačne – sirotský dôchodok , býva v karavane, vzťahuje sa na ňu § 22 ods. 3 písm. c/. 
· Nikola Vajglová s partnerom, obaja majú trvalý pobyt u rodičov, bývajú však  spoločne v nevyhovujúcom podnájme,  príjem má len partner - priemerne 399 Eur mesačne, vzťahuje sa na nich § 22 ods. 3 písm. a/.
· Anton Ďurian – má mesačný príjem 117,40 Eur , býva sám v nevyhovujúcich podmienkach, vzťahuje sa na neho § 22 ods. 3 písm. a/.

· Christián Hrčka – vykazuje priemerný mesačný príjem 350 Eur, žije v spoločnej domácnosti s rodičmi, ktorých príjem nie je známy, chce sa osamostatniť.

        Nakoľko sú dôvody o pridelenie jednoizbového nájomného bytu najme-

        nej u troch žiadateľov vážne, komisia sa dohodla, že predloží obecnému

        zastupiteľstvu tento problém k rozhodnutiu bez vlastného odporúčania.   
2. Plnenie rozpočtu za obdobie 1. – 5. 2016. 

Komisia konštatovala, že prijaté rozpočtové opatrenia, ktoré boli schválené na predchádzajúcom zasadnutí obecného zastupiteľstva, sú  v rozpočte zapracované. 

Príjmy sú vo výške 344 055,47 Eur a výdavky 147 755,42 Eur. Celkové plnenie rozpočtu je na 20,69 %.

Daň zo stavieb je k dátumu 24.05.2016 naplnená na 78,32 %. Daň z pozemkov vzhľadom k splátkam rozloženým až do novembra je vybraná na 36,45 %. Neboli rozpočtované pokuty a penále, kde obec získala 1060 Eur.    Na 100 %  je plnený rozpočet  v príjmovej časti v dani za jadrové zariadenia, vo výdavkovej časti školenia, kurzy, voľby a PZ  odmeny, transfery cirkvi a poľovnému združeniu,   pracovné odevy, obuv a pomôcky,  stavebné úpravy – cesty, projektová dokumentácia – zberný dvor.  
Zapísala: M.Hlbocká

Overila: Ing. V. Krajčovičová

